**GRČKA KOLONIZACIJA JADRANA**

Grci imaju otok Krf, od granice sa Albanijom počinje jadransko more, Grci su počeli ploviti vrlo rano, prvo bliže pa zatim dalje, ne zna se točno otkad su počeli ploviti po jadranu. Istovremeno na području sjevera naselila su se razna plemena koja se može pronaći u raznim pisanim izvorima. Prvi se podaci u Grčkim izvorima javljaju na prijelazu iz 7. u 6. stoljeće i to od strane geografa Hekateja iz Mileta. Grci osobna imena nose zajedno sa imenom oca ili imenom grada iz kojeg dolaze. Hekatej je živio na prijelazu iz 7. u 6. stoljeće i autor je nekoliko djela sa zemljopisnim podacima o tada poznatom svijetu. To je refleks Grčkog interesa za upoznavanje drugih krajeva. Grci su bili skloni plovidbi na vrlo udaljene krajeve i tako su nastajali tekstovi koji su opisivali / popisivali ono što su znali, često je to bilo miješano sa mitologijom pa zato tekstovi ponekad nisu potpuno iskoristivi. Hekatej je prvi sustavniji autor, njegovo djelo nije sačuvano u cijelosti ali je sačuvano u kasnijim stoljećima kod drugih autora, tako drugi autori spominju i referiraju se na Hekateja u više navrata. Hekatej je važan jer je naveo da u jonskom zaljevu žive Liburni, Mentori, Istri, Hiniti. Hekatej zove Jadran Jonskim zaljevom. Gledamo li pojednostavljeno, Jadransko more i jest veliki zaljev pa su ga Grci tako zvali jer nisu imali perspektivu veličine. Liburne i Istre spominju kasnije i mnogi drugi pisci. Mentore i Hitnite poslije Hekateja više niko ne spominje, također ima naroda koje Hekatej ne spominje a kasnije se javljaju. Podaci se kasnije javljaju od drugog pisca – Teopompa iz Hija, njegovo je djelo također u fragmentima, također je bio zemljopisac, on datira u 4. st.pr. Krista i također navodi jonski zaljev za sjeverni dio jonskog mora, nije se još profilirala činjenica da je riječ o moru. Kaže da je to more dobilo ime po jednom Ioniju koji je bio Ilir, tako navodi Teopomp u 12-toj knjizi svojega povijesnog djela. Ne zna se kad se točno javlja Jadransko ime. Znamo da se sjeverni dio naziva Adrijski zaljev. Adrija je bila grad u delti rijeke Pada na samome sjeveru, između Venecije i Ravenne danas, Od tog se mjesta postepeno proširilo ime mare hadriaticum što je stoljećima evoluiralo u današnje ime - Jadransko more. Grcima je Adria bila važna kao trgovište jer je sjeverna italska nizina bila velika žitnica, tj. plodna dolina koja proizvodi hranu pa Grci putuju tamo gdje mogu trgovati i kupovati. U Adriji su tad živjeli Grčki trgovci, Veneti, Etruščani i možda još neke zajednice koje su imale trgovačke interese. Sljedeći važan povijesni izvor se zove Pseudo Skilak, ne znamo mu pravo ime – napisao je potpuno sačuvani zemljopisni tekst koji kratko i cjelovito govori o Jadranu. Ne zna se tko mu je pravi autor a mislilo se da je to poznati Grčki zemljopisac Skilak iz Karijande koji je živio u 6 stoljeću. Njega je car Darije angažirao da oplovi indijski ocean od Indije do Arabije i da opiše obale te zemlje. Ovaj tekst nije mogao nastati u 6. stoljeću, ali pošto

se prije mislilo da ga je napisao Skilak dalo mu se ime ( autoru teksta ) pseudo Skilak ( pseudo - lažan ). Tekst je nastao u 4. stoljeću prije Krista. Grci su općenito dobro poznavali obale sredozemlja, nisu ništa znali o tome tko živi u zaleđu jer nisu prodirali u unutrašnjost, uvijek su se držali obale. Grci doduše navode imena nekih plemena ali kasniji rimski izvori su izdašniji upravo zato jer su prodirali više u unutrašnjost. Grci su osnovali nekoliko kolonija ali isključivo na otocima u srednjoj Dalmaciji, nema ih na južnom Jadranu niti na sjeveru. Kolonije su bile : Hvar ( Pharos ) , Korčula ( Korkyra Melaina ) i Vis ( Issa ). Iliri su sjedilačko stanovništvo koje su Grci upoznali došavši na Jadran. Iliri nisu narod u današnjem smislu riječi, Iliri su u stvari skupina plemena raznih vrsta, oblika i veličina koji žive od Istre pa do Grčke a u unutrašnjosti od Morave i Drine pa sve gore do Save. Arheologija se slaže da su Iliri skupina plemena koji su se doselili u velikim seobama na prijelazu iz 2. u 1. tisućljeće tj. u 13,12,11 i 10-tom stoljeću. To su

vremena kada na istoku haraju narodi s mora koji ugrožavaju Egipćane, koji su uništili Hetite, napali Asirce, naselili se na Cipar i malu aziju i zbog toga su se Grci spustili u Grčku. U sklopu tih migracija, na naše područje tj. istočni Jadran i zaleđe, došla su indoeuropska plemena. Ista takva indoeuropska plemena su naselila u istom vremenskom periodu i Apeninski poluotok. Cijela južna Europa i veliki dio srednje Europe u to je vrijeme naseljena indoeuropljanima od kojih smo i mi nastali. Slaveni su došli kasnije i pomiješali se sa onima koje su tu našli. Migracije su često bile kontinentalne dok su obalni dijelovi bivali pošteđeni. Obala je bila pribježište onih koji su bili potjerani iz kontinentalnog dijela i zato je element autohtonosti jači u obalnome dijelu. Iliri su skupina naroda u užem smislu te riječi. Pravi narodi se počinju oblikovati poslije

francuske revolucije. Države su konglomerati raznih naroda. Postoje rimsko državljanstvo ali ne postoji rimski etnik nego postoje razni narodi koji čine stanovništvo rimske države. Ime Iliri se ustalilo u rimsko vrijeme, to je bilo jedno od imena plemena koja su živjela na tom području, pleme Ilira smještaju na područje današnje Albanije.

Neki izvori, kao npr. Plinije stariji, kažu da na tom području žive Taulanti, Enheleji, ali i Iliri – propriae dicti. Ta fraza znači doslovno – Iliri u pravom smislu. To je ime plemena koje se kasnije proširilo na druge, pretpostavlja se jer su živjeli na jugu pa su Grci s njima među prvima došli u doticaj i zato kasnije sve zvali Ilirima. Još kasnije, rimljani su cijelo područje zvali Ilirikom. U rimsko doba to je ime provincije, Ilirik je zemljopisni pojam, ne etnički. Iliri su bili srodni međusobno. Istri su srodni Liburnima, Liburni Delmatima, Delmati Ardijejima, Ardijeji Plerejima, Plereji Autarijatima ali konkretno Istri i Autarijati nemaju ništa srodno. Kako se povećava udaljenost plemena imaju sve manje zajedničkog i povećavaju se razlike. Jezik im je svima srodan, to je indoeuropski jezik i po njemu se mogu odrediti pojedine skupine. U Ilira nema pisane riječi niti puno dokaza, zapisana su samo imena. Imaju nekih koja su zajednička ali isto tako i imena koja su karakteristična za pojedine Ilire. Ta imena su bitna za razumijevanje osnova njihovog

jezika jer nema drugih sačuvanih elemenata. Rimljani su pokorili Ilire ali ih nisu silom romanizirali, starosjedioci su mogli nastaviti svoje tradicije ali bi vremenom poprimali elemente rimske kulture ( npr. pismo ) kao nešto korisno pa su vremenom počeli ispisivati svoja imena na kamene spomenike na grobovima. Na tim spomenicima ima puno Ilirskih imena, naročito u zaleđu Dalmacije, unutrašnjosti kao i u unutrašnjosti Istre. U rimskim gradovima u nas ima puno latina tj. rimljana ali u unutrašnjosti ima puno

tradicijskog stanovništva koje donosi svoja imena i tako upoznajemo tadašnja Ilirska imena. Jezičari su napravili podjelu na sjeverna i južna Ilirska imena ( najgrublja podjela ). Na drugoj strani sličnih imena ima u južnoj Italiji. Japiges su po imenu slični Japodima, a Plicentes imaju neka božanstva koja se povezuju sa Japodima. Vjerojatno su neki narodi u seobama prešli na drugu stranu tj. u migracijama su istisnuti iz pozadine pa su morali preći na drugu stranu obale. Tako se neki narodi u Italiji smatraju srodni Ilirima, podaci su minimalni pa je to dosta zamršeno. Iliri u današnjoj Albaniji su vrlo rano počeli poprimati Grčke elemente pa su se helenizirali u priličnoj mjeri, i neki Grčki autori koji o njima pišu nisu sigurni jesu li to Grci ili Iliri. Ni granice nisu bile jasne a kontakti su postojali iz interesa. Njihova religija ( južnih Ilira ) je snažno povezana s Grčkom religijom. Postoji priča o Kadmi i Harmoniji koji su došli u Ilirik gdje su osnovali obitelj, imali su sina Enheleja koji je bio preteča enhelejaca. To reflektira odnos između tih zajednica. Veza sa Ionijom Ilirom, koji je dao ime jonskome zaljevu, kasnije-Jadranskom moru.

Topografija Ilirskih plemena – Atintanti, Haonti i Molosi su pomiješani. Ne zna se jesu li bili Grci ili Iliri. Čak i neki Epirani su imali jake Ilirske elemente, što više idemo prema sjeveru ima manje Grčkih elemenata. Makedonci su pak posebna grupa, nisu Iliri, kao niti Dardani ali su srodni nekim Ilirima. Tu su još i Taulanti, Enhelejci i Pirusti . Kosovo je Grcima važno zbog izvora ruda, Pirusti su u antici poznati rudari, čak su ih rimljani pozivali u Daciju ( Rumunjsku ) da tamo rade kao rudari. Albani su vrlo mala zajednica, dali su ime današnjoj Albaniji. Albanska historiogrfija vjeruje da su oni potomci Ilira, svjetska historiografija nije sklona takvom vjerovanju. Labeati žive oko skadarskog jezera koje se u antici zvalo lagus labeatis. Dokleati žive sjeverno od jezera. Područja na kojima žive ta plemena su mala, veličine npr. od Pule do Rovinja. Plereji, Ardijeji, Daorsi žive uz rijeku Neretvu, imali su gradinu iznad Stolca, na uzvisini, kovali su novac i gradili bedeme po Grčkom načinu tj. gradili su velikim kamenim blokovima. Dolina Neretve i pravac sa Jadrana prema unutrašnjosti Bosne i prema Dinaridima je jako važan, postoje tragovi trgovanja i putovanja tim putem. Daorsi vjerojatno kontroliraju taj put. Na području između Krke, Cetine i u unutrašnjosti žive Delmati, oni su se isticali kasnije protiv rimljana. Izvorno su živjeli u unutrašnjosti na kraškom području, njihova je glavna gradina Delminium za koji se ne zna točno gdje je

bio smješten. Sinjsko, Livanjsko, Glamočko i Duvanjsko polje su važne plodne površine koje drže Delmati. Oni se bave stočarstvom na tim poljima, gradine su na uzvisinama oko polja, jedna od tih gradina na Duvanjskom polju je bio Delminijum. Delmati su izvorno bili kopneni narod koji se kasnije spustio na obalu gdje su prije živjela neka druga plemena. Još 3 važna plemena za nas su Liburni, Japodi i Istri. Oni nisu vezani za Grčku kolonizaciju jer sjeverno od Isse i Pharosa nema kolonija. Za Liburne i Istre se kaže da su poznati i na zlu glasu kao gusari. Plovidbom prema sjevernom Jadranu Grci su možda prelazili na srednjem Jadranu u Anconu pa od tamo putovali prema Adriji i Spini.

Liburni žive između rijeke Krke i Raše i to su sigurne granice, rijeka je barijera i zato su Liburni jednostavno definirani granicom. Žive na području ravnih kotara oko Krke, na svim otocima od Kornata, Krka i Cresa pa sve do Raše. Otvoreno je pitanje priobalja ispod Velebita jer tu Liburni graniče sa Japodima, ne zna se točno jeli granica na obali ili na Velebitu. Vjeruje se da su Liburni držali obalu, poznati su kao gusari, imali su jaku mornaricu kojom su kontrolirali svoje područje. Također su imali vojnu postaju na Krfu

odakle su ih istisnuli Grci. Grci nerado svraćaju na Liburnsko područje zbog gusarske opasnosti. Japodi žive u zaleđu, poznati su kroz arheologiju a upitno je dali postoji sličnost sa Japigima u Italiji. Japodi nastanjuju Liku i Gorski kotar, gravitiraju prema moru ali je Velebit velika prepreka a osim toga, upitan je odnos sa Liburnima u tisućljetnom periodu. Istri su dali ime Istri, nisu živjeli na cijelom poluotoku tj. živjeli su do Raše koja je bila resurs vode i prirodna granica sa Liburnima. Zapadna granica Istre je fluidna, maksimalni teritorij je zaleđe Trsta pa sve skoro do Monfalkona ali to je situacija samo u određenim razdobljima. Područje do Kopra i Trsta se može svakako smatrati Istrom, sjeverni dio Istre je tromeđa Liburna Histra i Japoda. Svi oni žive na gradinama koje su njihova tipična naselja, grade zidine i stambene kuće suhozidnom

tehnikom, primjer su današnji kažuni. Grci i Rimljani donose gradove i donose novu tehniku gradnje korištenjem veziva i to je početak prave, antičke civilizacije. Istri se bave ratarstvom i stočarstvom koliko je to moguće na škrtom području. Plodne površine su male, sade masline i vinovu lozu za vlastitu upotrebu. Zbog toga, ovo područje nije zanimljivo Grcima pa ne rade kolonije. Interes Grka za našu obalu je ograničen

interesima za plovidbu. Naša je obala pogodnija od zapadne jer je razvedena i sa puno prirodnih luka ali su narodi neprijateljski raspoloženi. Grčka je slična Dalmaciji po reljefu tj. nije plodna a Grci traže područja sa puno hrane. Grci su se vjerojatno bavili i ribarstvom ali te djelatnosti nisu ostavile tragova pa su to općeniti podaci koje nagađamo.

Malo znamo o Ilirskom jeziku pošto Iliri nemaju pismo, najvažniji zapisi dolaze od rimljana koji opisuju Ilirsko ustrojstvo i organizaciju. Rimljani osnivaju nove gradove ali puštaju autohtone stanovnike da žive na stari tradicionalni način. Između savskog i Jadranskog sliva je komunikacija ograničena zbog terena, pa ipak, sirovine dolaze do Jadrana jer trgovci tu nalaze interese. Važan je trgovački pravac dolinom Neretve gdje u željeznom dobu sjeverno od Sarajeva nastaje nekoliko tisuća grobnica i u njima materijal i predmeti od kojih su poneki Grčke izrade tj. Grčki import kao što su slikane vaze i razni dijelovi opreme. To nam ukazuje da je postojala komunikacija. Postoje naseobine na ušću Neretve kao referentni punktovi. Kolonija je službena Grčka zajednica, grad-država sasvim institucijama vlasti a po potrebi se osnivaju naseobine gdje trgovci imaju interese, jedna takva je i u dolini Neretve. Najvažnije kolonije su otoci srednje Dalmacije: Vis,

Hvar i Korčula. Hekatej je najstariji izvor podataka, datira na prijelazu 7. u 6. stoljeće, slijede Teopomp i Pseudo Skilak. Poznat je zemljopisac u 6 stoljeću imenom Skilak; on je autor nekih zemljopisnih djela, njemu se pripisivalo djelo Periplous tj. sačuvani rukopis koji je mnogo puta prepisivan. ( Prije izuma tiskarstva se tekst prepisivao ručno ). Ne piše ime autora ni kada je nastalo djelo, do sredine 19. stoljeća se mislio da mu je autor Skilak a zatim se uspostavilo da nije mogao nastati tada kada je živio Skilak nego u 4. st.pr. Krista pa se autor naziva Pseudo Skilak. Naslov djela je Periplous što je Grčka složenica (Grci slažu riječi od riječi ) : periplous – ploviti oko, oplovba. To djelo opisuje plovidbu uz sve obale sredozemnog mora, namijenjeno je u načelu moreplovcima jer je tekst sazdan od podataka zanimljivih za plovidbu. Svako poglavlje počinje sa meta de – poslije. Poslije ovog naroda počinje drugi narod ( prijevod ) : Meta de Liburnous etne Ilirioi etnos itd. Tekst je nastao vjerojatno u 4. stoljeću i izvorno je bio vrlo jednostavan, u njemu su navedeni gradovi, rijeke, luke, pisan je samo za plovidbu. Opisuje koliko traje plovidba nekim područjem u odnosu na dan ( npr. dva dana i tri noći ). Djelo je pokrivalo sve zemlje sredozemlja – Gibraltar, naša obala, Italija, južni Jadran, Grčka, Bliski istok, Egipat, sjeverna Afrika, Crno more. Vjerojatno sam autor nije sve oplovio nego je skupljao podatke iz starih izvora i sistematizirao ih. Za Skilaka se zna da mu je car Darije dao narudžbu da opiše Indijski ocean. Rukopis nisu držali kapetani na brodu ali pošto je tekst bio teoretski, koristili su ga za obrazovanje, za planiranje putovanja, možda i u

školskom sustavu. Kod prepisivanja su prepisivači koji su znali nešto novo dodavali elemente u tekst. Dopisivalo se na margini i kako se sukcesivno prepisivao, tekst je postajao veći i širi. Tekst o Liburnima je dodavan, oni su bili zanimljiviji u odnosu na Istre. U tekstu ima i grešaka jer prepisivači nisu znali sve o svakom imenu mjesta i naroda pa su slučajno nešto promijenili ili krivo prepisali. Meta de Venetos, Istra kai

potamos istranos – spominje se rijeka Istar a to je u stvari Dunav. Tada su vjerovali da rijeka Dunav ima dva ušća, jedno izlazi u Crno more a drugo u sjeverni Jadran. To je povezano sa legendom o Grčkim argonautima: Jazon je dobio zadatak da ode u zemlju Kolhiđana na istoku Crnog mora i da vrati natrag zlatno runo oteto iz zemlje. Jazon je okupio sve junake na brodu Argo, oteo je runo i pobjegao, Kolhiđani su krenuli u potjeru a Jazon je, da ih zavara, krenuo u Dunav i plovio uzvodno te izašao na drugom ušću

Dunava u sjevernom Jadranu. Za njim su došli Kolhiđani, na jednom sjevernom otoku Jazon i Argonauti su ih dočekali u zasjedi i tada je Jazon ubio vođu potjere, kraljevog sina Apsirta,. Nakon što ga je ubio, raskomadao ga je a dijelove tijela porazbacao po cijelom otoku koji je zbog toga dobio ime Apsirtov otok a cijeli arhipelag nosi naziv Apsirtides. Mjesto koje nastaje na tom otoku je Apsoros, današnji Osor. Možda zaista postoji neka veza sjevernog Jadrana sa tim pričama. Iz podunavlja je išao jedan trgovački put koji se spuštao na sjeverni Jadran, taj put je dokazan trgovinom jantara. Jantar je fosilizirana smola crnogoričnog drveća, stara nekoliko desetaka ili stotina milijuna godina u kojoj često ima ostataka insekata. Jantara ima jako puno na Baltiku i taj je jantar bio vrlo tražen za izradu nakita jer se vjerovalo da ima apotropejsku moć. Jantar je dolazio iz Baltika preko Poljske, Češke i Slovačke na Dunav, Dunavom do Save, Savom prema alpama i zatim na sjeverni Jadran. Kada je počela primjena fizikalnih i kemijskih metoda analiza materijala, ustanovilo se da je jantar u Puli, Zadru, Italiji i Grčkoj isti tj. istog porijekla. To znači da je veza postojala i to je tzv. jantarski put. Još jedan autor vjeruje da postoji drugo ušće rijeke Ister / Dunav pa u Pleriplousu dodaje da se ta rijeka izljeva u crno more naprama Egiptu. U Pleriplousu se navodi da ( prijevod ): plovidba uz Istarsku obalu traje 1 dan i noć. Poslije naroda Histra je narod Liburna. U njih je bila razvijena mreža naselja i to su : Jaderatinoi , Apsirtai, Alupsi,Olstoi,Nedetai, Aenonai. To su sve imena koja kasnije nalazimo u povijesnim izvorima. Naselja imena dobivaju po imenima zajednice. Liburni su bili poznati po matrijarhatu tj. Liburnima zapovijedaju žene. One su žene slobodnih muževa a opće i sa vlastitim robovima i sa muškarcima iz obližnjih krajeva. Žena je simbol reprodukcije pa su i poljoprivredna božanstva ženska.

To je Grcima i rimljanima bilo zanimljivo jer je odudaralo od njihovih normi. Svi otoci od Krka do Kornata pripadaju Liburnima, radi se o više stotina otoka. Spomenuta su imena otoka Istrida, Kositrenih otoka i Mentorida. Neznamo na koje se to točno otoke odnosi. Kositreni su možda Cres i Lošinj, za Mentoride se ne zna uopće kao ni za otok Istrida, napominje se da je dug 310 stadija i širok 120, ime Istrida odgovara Histriji (Istris nessos ), možda se odnosi na Istru ali to neznamo. Slijedi rijeka navedena kao potamos

Katarbates – Krka. Krk dolazi od Kurikum, predrimski naziv. Plovidba uz Liburnsku obalu traje dva dana. Tekst ide dalje pa opisuje da poslije Liburna slijedi narod Ilira što nije moglo biti zapisano u 4. stoljeću, to se tumači kasnijim umetkom kojim je netko zamijenio neko pleme za Ilire. Iliri nastavljaju do Haonije i Kerkire. Tu je Grčki grad Herakleja za koji neznamo gdje je bio ali ga pseudo Skilak spominje. Poslije se spominje Nestos – rijeka Cetina. Delmati su tada još uvijek u zaleđu, poslije rijeke Nestos plove zaljevom, vjerojatno se misli na prostor između Brača, Hvara i Pelješca. Poslije Nesta su Mani i rijeka Narona – Neretva. Plovidba traje 2 dana i dugotrajna je jer od Neretve do Kotra treba oploviti Pelješac, poslije Manija su Enhelejci. 26 poglavlje opet spominje Ilire. Cijela plovidba od Histrije do Grčke trajala je 12 - 13 dana a to je okvirni podatak koji je ovisan o sezoni, vjetrovima i strujama. U starom vijeku plovilo se jednostavno, u pravilu samo danju, samo na jedra, veslači postoje ali samo ratne lađe su imale takav pogon.

Trgovački brodovi su bili na jedra koja su bila četvrtasta. To jedro ne omogućava jako veliki raspon manevriranja, funkcionira samo ako je vjetar točno u krmu ili pod malim kutem, tek u srednjem vijeku se uvodi trokutasto ili latinsko jedro koje se može adaptirati na razne smjerove vjetra. Zato se u antici plovi samo vjetrom u leđa. Postoji teorija da se jedro možda slagalo te se dobilo trokutasto jedro. U svakom slučaju, zbog četvrtastog jedra je plovidba bila nesigurna. Jadransko more ima struje koje idu prema sjeveru i vraćaju se uz zapadnu obalu. Pomažu plovidbu prema sjeveru ali odmažu u suprotnom. Tu priča o pseudo Skilaku i njegovom tekstu završava.

Grcima je za plovidbu iz Grčke u južnu Italiju, gdje su Korinćani krajem 8. st.pr. Krista odlučili uspostaviti nekoliko kolonija u južnoj Italiji, ključan otok Krf – Korkyra. Plovilo se koliko je god bilo moguće u vizualnom kontaktu sa obalom tj. držali bi se kopna koliko je god moguće. 734. god. prije Krista Grci plove sa nekoliko desetaka brodova od kojih jedan dio zauzima Korkyru i tu osnivaju koloniju, predvođeni Hersikratom. Priča kaže da je Hersikrat zauzeo otok Korkyru i od tuda istjerao Liburne koji su tu imali

postaju. To je dosta važan podatak, neznamo pouzdano ništa drugo o tome ali pretpostavljamo da su Liburni imali više postaja na Jadranu i bili pomorska sila dok nisu potisnuti prema sjeveru. Grci su željeli nadzor osigurati za sebe. Nakon što su stavili pod nadzor Otrantska vrata, kreće zanimanje za kolonizaciju unutar Jadrana i to dosta sporo, ne intenzivno kao prema južnoj Italiji. Grci ne idu na slijepo nigdje, oni točno znaju gdje i što žele, vrlo je malo kolonija koje nisu uspjele. Prve kolonije osnovane fizički u Jadranu su 734-733. Korkyra i to je veoma važna faza. 627. god. prije Krista. Korkyrani osnivaju koloniju koja dobiva ime Epidamnos, nešto kasnije se paralelno sa imenom Epidamnos javlja i drugo ime : Dyrrachion – današnji Drač ( Dirahion je lokalno, autohtono ime ). Pretpostavlja se da je osnovan u suglasju sa lokalnim stanovnicima Taulantima. Neko su vrijeme postojale 2 naseobine, Grčka kolonija i autohtono naselje

gradinskog tipa koje se kasnije spojilo u jedno pa se napokon par stotina godina gubi Grčki naziv i ostaje samo Dirahion ( Drač ). Drač je tipično dobar položaj za Grčku koloniju, i danas se grad nalazi tamo. Taj grad je na moru, blizu ušća rijeke koja se spušta iz planina u zaleđu. Značaj mjesta je jednim dijelom i u tome što je na mjestu gdje je komunikacija iz unutrašnjosti dolazila do mora a to je također tipično Grčki što se osnivanja kolonija tiče. Mjesto mora biti utvrđena luka, važna zbog prometa sa unutrašnjosti. Vremenom se od Epidamna prema jezerima u južnoj Makedoniji i dalje prema istoku pružala cesta koja je dolazila do sjeverne Grčke i završavala dalje na Bosporu. To je važna kopnena veza između Jadranskog i Crnog mora koju su kasnije koristili rimljani za vezu sa istokom. Epidamno je tipičan Grčki grad država, važan je

zbog veze sa zaleđem sa Taulantima i drugim plemenima, komunicira sa jezerima. Također kuje novac po standardu i težinskim mjerama korkirskog novca. Korkirski se kuje prema korintskom novcu. Tipičan dirahijski novac je srebren sa motivom dva stilizirana četverokuta i cvijetom. Ovaj novac nalazimo u velikom broju na našoj obali, znamo da je dirahijski jer nosi natpis Dyrr. Matica osniva koloniju a kolonija novu koloniju, matičnost se uvijek održava, nije to bila politička ovisnost ali postoji svijest o porijeklu i poseban odnos sa maticom. Drugu koloniju osnivaju ponovno korkirani zajedno sa korinćanima 588. godine. To je bila Apolonija, ona je nešto južnije od Dirahija, Grci tako pokrivaju prazninu u etapama plovidbe. Danas to nije grad nego selo Pojane što je toponim od Apolonija. Apolonija nije na moru, nalazi se 7-8 km od mora na rijeci blizu ušća, ima luku u koju brodovi dolaze i put se može njome nastaviti. Dvije trase, od Epidamna do Ohrida, i od Apolonije do Ohrida, spajaju se u jednu traku i nastavljaju dalje prema istoku, prema Bosporu, prema Grčkoj koloniji Bizant koja je osnovana u 7. stoljeću prije krista. Taj grad kanije mijenja ime u Konstantinopolis pa zatim u Istanbul. Apolonija se povećavala nekoliko puta, grad je na nešto višem terenu a luka je malo podalje. Luka ima vezu sa morem i sa unutrašnjošću, bila je udaljena 800 metara od grada, dosta je velika, imala je mjesta za 120 brodova. Prosječna veličina broda u rimsko doba je 150 – 300 tona za srednje velik brod. Apolonija je kovala novac po istom tipu sa istim motivima ali na novcu piše App. To je jedina oznaka a kasnije dobiva druga imena i oznake. Postoje još 2 grada u Albaniji koji predstavljaju važne Grčke naseobine, prvi je Lissos, ne zna se kad je točno osnovan. Danas se zove Lješ i

nalazi se u sjevernom dijelu današnje Albanije, nije na moru nego na rijeci nedaleko od ušća, najstarija je predgrčka naseobina na gradini. Vjerojatno su tu bili Pirusci ali to se nezna sa sigurnošću. U 8. stoljeću prije krista nastaje prva naseobina, nešto niže ali isto na ušću, na uzvisini iznad rijeke. Od 6. stoljeća postaje Grčka, nemamo podataka da je osnovana kao kolonija ali je Grčka komponenta od 6. stoljeća jaka. Grcima je bila važna zbog rijeke i komunikacije sa unutrašnjošću, tu se vjerojatno iz unutrašnjosti slijevala ruda koju Grčka mora uvoziti pošto nema svojih ruda. Komunikacija je stizala iz Etrurije, sa područja Dinarida i od svukud gdje ima sirovine, metalurgije za oružje, žitarica i druge vrste hrane. Lissos se brzo razvija, nema puno podataka o njegovoj povijesti ali je zasigurno važan Grčki centar. Bio je i vojna postaja, nastavio je postojati do kraja antike kada je napušten. Danas u Lješu nema gotovo ništa, nema puno nalaza, samo zidine. Četvrto naselje se zove Butrintos - Butrint, nalazi se točno nasuprot Korkyre, na jugu. Butrint nije kolonija ali je Grčka komponenta dokumentirana od 7. - 6. stoljeća prije Krista, u vrijeme Epidamna i Apolonije. Na tipičnom je grčkom položaju, na uzvišenju, ne previše izložen i dobro zaštićen, na jezeru koje je rukavcem spojeno s morem. Vjerovatno su Butrint Korkyrani koristili kao nadzor za prolaz prema sjeveru, nastao je vjerovatno nedugo nakon Korkyre ali nikad ne dobiva status kolonije, Butrint se širio nekoliko puta, koncentrični bedemi se šire od naselja na vrhu, na jednu i na drugu stranu, u antičko doba

ponovno. Prvi poznati podatak o tome kada su Grci ušli u Hrvatski dio Jadrana datira oko 580 g. To nije siguran vremenski podatak ali se svakako radi o vremenu unutar 6. stoljeća prije krista. Ta Grčka kolonija se zvala Korkyra Melaina ( melaina = crna ). Osnovali su je Kniđani, Dorani iz Grčkog polisa u maloj Aziji ( zapadna obala male Azije, istočna obala Egejskoga mora ), osnovali su je uz pomoć Korkyrana. U kolonijama se uvijek krećemo unutar dorskoga kruga, Korkyra, Korint, Epidamno, Apolonija, to su sve dorske kolonije, Iako su Grci jedan narod i govore jednim jezikom koji ima nekoliko narječja, dijele se na Dorane, Jonjane i Ahejce. Ta svijest o pripadanju jednom krugu je živa u cijelo vrijeme Grčke povijesti. Kolonije su uvijek bile svjesne identiteta matice. Crna Korkira je otok Korčula, pretpostavlja se da je nazvana tako zbog crne makije koja raste na otoku, a možda i zbog nekog ustaljenog pjesničkog izraza. Razlog imena je diskutabilan. Korkyrani su pomogli u osnivanju pa je vjerojatno i dato ime Korkyra Melaina kako se nebi miješala sa prvom Korkyrom. Ne zna se gdje je točno na otoku bila ta kolonija, na Korčuli danas nema konkretnih ostataka grčke kolonizacije. Mjesta koja bi došla u obzir su ili krajnji istočni ili krajnji zapadni dio. Krajnji zapad je Vela luka, zaštićena i dobra luka. Na drugom kraju je grad Korčula koji je na poluotočiću pa je i to moguće mjesto za koloniju. Ostataka nema pa možemo samo nagađati. Grci su tuda

plovili, to je sigurno, kanal između Šipana, Mljeta i Pelješca je bio najpogodniji put, zaštićen otocima a opet ne predaleko od kopna. Ta je kolonija osnovana oko 580. god. prije Krista po jednoj hipotezi, kasnije se uopće ne spominje pa se smatra da je to možda jedan primjer neuspjele kolonizacije. Interes matice bio je pronaći nova tržišta za svoje proizvode, pronaći nove izvore hrane, poslati stanovnike iz grada da se smanji populacija. U osnivanje kolonije su išli dobrovoljci a do popunjenja kvote ( a radilo se o nekoliko stotina ljudi ), u svakoj obitelji u kojoj je bilo više braće ždrijebom se izabirao jedan koji je morao ići i nije se smio vratiti osim ako cijela organizacija ne bi propala. Cilj je bio demografski rasteretiti maticu. Nakon osnutka Korkyre Melaine, gotovo 2 stoljeća nije bilo aktivnosti na Jadranu. Negdje oko 390. god. prije Krista, nemamo točan datum, osnovana je kolonija Issa. Početak 4. stoljeća prije krista, 390 g. u Sirakuzi, na jugoistočnom kraju Sicilije, vlast je 404. god. prije Krista preuzeo tiranin Dionizije stariji. Imao je sina koji je kasnije kratko vladao. Tiranija u Grčkoj nije bila normalno stanje, tiranija se zato i danas uzima kao negativna konotacija nekoga ko je zauzeo vlast mimo postojećih propisa. U političkim borbama između dva tabora, naročito u slučaju kada bi neki polis došao u poteškoće, unutarnje krize ili slično, jedna bi stranka obično zagovarala čvrstu ruku tj. dati sve ovlasti jednoj osobi da sredi stvari. Takva tiranija je ponekad mogla trajati i nekoliko generacija. Takva je situacija bila u Ateni puno prije a u Sirakuzi 404. god. prije Krista. Dionizije koji je bio aktivni političar i vojskovođa ( svi su tada bili i političari i vojskovođe ), postao je popularan jer je bio na čelu Sirakuške vojske i u savezništvu sa drugim Grčkim kolonijama na Siciliji uspio je poraziti Feničane i potisnuti ih te smanjiti utjecaj sa sjevernog područja gdje su imali nekoliko svojih kolonija. Oni su stoljećima držali središnji dio sredozemlja pa se tu Grci nisu mogli naseliti. Neki Grčki polisi su bili saveznici Kartage. Dva su se polisa posvađala, jedan je polis pozvao u pomoć Kartagu a drugi su se Grčki polisi digli protiv njih. Kartaga je izgubila i Dionizije je nametnuo sebe kao glavni autoritet te zavladao kao tiranin. Sam je donosio odluke ne uzimajući u obzir mišljenje narodne skupštine i raznih vijeća. Bio je vrlo ambiciozan sa jakom vojskom i mornaricom. Sirakuza je bio jak Dorski grad i

pomorska sila koji je i prije imao značajnu ulogu u gospodarstvu i vezama s Grčkom. Dionizije pokušava tu snagu još povećati. Sve Sicilske gradove je stavio pod svoju vlast, potisnuo je Feničane sa područja Tirenskoga mora, Korzike i Sicilije. Nakon što je zavladao Tirenskim morem, Sicilijom i okolicom, nametnuo je vlast i drugim kolonijama na jugu Italije. U Dorskim je kolonijama imao sljedbenike pa je bacio oko na Jadran kako bi povećao trgovinu Sirakuze i u tom smjeru. Počeo je osnivati naseobine na Jadranu, od

404. do oko 390. god. prije Krista te su naseobine imale karakter vojnih postaja. Osnovao je Anconu i obližnju Numanu. Zavladao je Lissosom, njega nije osnovao. U tim je naseljima postavljao svoje vojne, mornaričke postaje i brodove, uputio se i prema sjeveru te pojačao utjecaj u Adriji i u obližnjoj Spini koja se nalazi u delti Pada. To su trgovačka, Venetska naselja ali u njima žive svi oni koji trguju, mahom Etruščani i Grci. Etruščani su smješteni između rijeka Tibar i Arno, tada su se već proširili preko Apenina prema delti

rijeke Pad u potrazi za žitom i upravo tu susreću te 3 druge kulture. Tu Dionizije vlada poslije 400. god. prije Krista kada pomaže osnivanje kolonije u Issi jer mu treba luka radi kontrole plovidbe. Nema podataka kada je točno osnovana Issa. Osnovali su je Dorani, vjerojatno su glavni bili Dionizije i Sirakužani a prikupili su snage iz drugih polisa, vjerovatno na Siciliji. Kolonije u našem dijelu Jadrana su gotovo posljednje koje su osnovane. Koriste luku na sjeveru otoka Visa koja postale glavna baza na tom djelu

Jadrana za Dionizijevu plovidbu. Lissos, Numana, Ancona, Spina, Adria i Issa pokrivaju velik dio Jadrana ali ne Istre i Liburne. Tada već pomalo raste i rimska snaga koja će se sve više uplitati u Jadran. 385 god. prije Krista Dorani uz snažnu pomoć Dionizija starijeg osnivaju Pharos ( Hvar ). Osnivaju ga Parani, stanovnici jednog od otočića u Egejskom moru. Nakon što odlučuju poduzeti korak kolonizacije, traže pomoć od Dionizija te dolaze na Hvar i daju mu ime Pharos, nezna se dali je to staro predgrčko ime

ili su ga donijeli. Grci inače nisu često donosili nova imena osim ako se nije radilo o imenu božanstva koje je zaštitnik. Pretpostavke su da je to možda novo iskovano ime. Grčki grad na otoku Hvaru je osnovan 385. god. prije Krista na području današnjeg Starigrada. U zaleđu Starigrada nalazi se veliko plodno polje kakvog nema ni na jednom drugom našem otoku i to je jedan od kriterija za osnivanje grada. Vis nema takvo plodno

polje i nije toliko pogodan sa stanovišta poljoprivrede. Sjeverno od današnjeg grada Visa je luka koja je pogodna i za trgovinu i za ratne lađe. Na Hvaru i na Visu ima ostataka koji dokazuju postojanje Grčke kolonije a na Korčuli tih ostataka nema. Par godina nakon osnutka, Iliri sa okolnih gradina, uz pomoć okolnih plemena su napali grad i pokušali istjerati Grke. Navodno ih je bilo 10 000 ali izvori nisu pouzdani, naginju preuveličavanju a i pišu se stotinama godina nakon događaja. Pharani su pozvali u pomoć Dionizijevu mornaricu koja je bila stacionirana u Lissosu, To doslovno tako navodi izvor Diodor Sicilski. Vjerovatno je pri prepisivanju rukopisa došlo do greške pa je prepisivač dodao slovo L a pomoć je u stvari došla iz Isse. Upravo se zato pretpostavlja da je Issa osnovana prije Pharosa. Postoje dvije hipoteze : traženje pomoći iz Lissosa zahtijeva barem 5 - 7 dana dok pomoć iz Isse koja je u blizini može stići za par sati. Dionizijeva mornarica je problem riješila vrlo brzo, 10 000 ljudi je napalo Ilire koji su opsjedali Pharos, poginulo je 5000 Ilira a 2000 ih je zarobljeno, brojke su relativne i vjerovatno pretjerane. Pharos i Issa su bile male naseobine, vjerojatno se radilo o 500 muškaraca sa ženama i djecom što bi u totalu iznosilo 1000 duša. Gradovi su uvijek bili utvrđivani tj. opasani zidinama. Nakon bitke sa Ilirima, grad se definitivno organizira, izvan grada organiziraju poljoprivredno područje, dijele katastarski plodno polje na pravilne čestice, svi dobivaju parcelu u gradu za stanovanje i parcelu van grada za obrađivanje. Polisi nisu jako veliki jer obradiva zemlja mora biti unutar kruga od nekoliko km zbog putovanja. Polisi funkcioniraju na lokalnoj razini. Od Starigrada do Vrbovske se još danas protežu ostaci Grčke podjele zemljišta što je rijetkost na sredozemlju, danas se to vidi kao mreža poljskih putova. Starigradsko je polje upisano na listu svjetske baštine pod zaštitom Unesca. O pobjedi Grka nad Ilirima možda svjedoči natpis koji je vjerojatno bio baza

jednoga spomenika pobjede. Natpis kaže da su Pharani poslije pobjede nad '' Jadesinima '' postavili oružje kao javni spomenik. Jadesini bi mogli biti ti Iliri koji su napali Pharane, spominju se kao stanovnici koji žive na području rijeke Jadro, možda se radi o Jaderatinima, stanovnicima Iadera – Zadra. Tu postoje otvorena pitanja za koja nemamo konkretne odgovore. Sjeverno od grada Visa postoje ostaci Grčke kolonije. Na jugu otoka je Komiža, pretpostavke su da ime Komiža dolazi od Grčke riječi Kome što znači selo.

Na području Visa postoje neki ostaci koji ukazuju na Grčku katastarsku podjelu zemlje ali to je diskutabilno. Svakako je na Issi moralo postojati zemljoradničko područje jer grad ne može uvijek računati samo na uvoz hrane i mora imati svoju podlogu. Jedan od najpoznatijih nalaza sa Isse je glava božice. Postoji radionica vaza na Issi ( peći su uvijek izvan gradova zbog opasnosti od požara ), te su se vaze prodavale Ilirima za koje je to bio luksuz jer oni takve nisu imali. Vaze su bile jedan od glavnih trgovačkih izvoznih artikala

Isse. Razne vaze su nađene u grobnicama koje su bile izrađene od kamenih ploča sa kamenim pokrovom. Poneki predmeti su pronađeni i na Liburnskim i Histarskom području što nam govori o tadašnjim vezama. Te su veze možda bile trgovačke a možda je to bio i gusarski plijen. Pharos se nalazi u dubokom zaljevu i nije tako dobro sačuvan kao Issa jer se to područje kasnije urbaniziralo. Stanovnici su dobivali par tisuća m2 za obrađivanje, možda do pola hektara, rijetko više. Dionizije stariji je živio nekoliko desetljeća i umro je 367. godine prije Krista, naslijedio ga je Dionizije mlađi koji nije uspio održati interesnu sferu koju je otac oblikovao na Tirenskom, Jonskom i Jadranskom moru. Taj se Sirakuški imperij raspao tijekom vlasti Dionizija mlađeg. Pharos i Issa su se tada de facto osamostalili što nije bilo lako bez saveznika pa gradovi gotovo panično traže nove saveznike. Sačuvano je nekoliko natpisa koji su postavljeni javno, uklesani u

kamen na glavnom trgu u gradu. Navode odluku vijeća koja govori o tome da su Pharani uputili poslanstvo čitavom nizu drugih gradova u Grčkoj pa i svom matičnom polisu Paru, oni traže pomoć i savezništvo. Jedno je poslanstvo poslano u Paros a jedno u Atenu, neznamo koliko je traženje bilo učinkovito ali znamo da je Issa imala više uspjeha i preživila kao samostalni polis još nekoliko stoljeća do dolaska rimljana. Pharos nestaje sa međunarodne scene pa pretpostavljamo da nije uspio održavati saveze koji su mu mogli

pružiti pomoć. Pharos nije napušten ali nakon nekoliko stoljeća primjećujemo da nije više čisti Grčki grad, u Pharosu žive pomiješani Iliri i Grci sa i dalje prisutnim Grčkim karakterom. Oko 290. godine prije Krista, nezna se točno ali svakako između 290. i 220 godine prije Krista, Issa je prosperitetan, važan i uspješan grad pa osniva svoju koloniju na Korčuli. Koloniju dokumentira natpis nađen u Lumbardi. Na lokalitetu rt Koludrica gdje postoje ostaci samostana, 1877. godine u ruševinama cisterne pronađen je Grčki natpis i predstavlja tekst odluke isejskog gradskog vijeća o osnivanju kolonije. Taj je natpis nazvan Lumbardska psefizma ( psefizma = odluka, zaključak ). Brunšmid je prvi objavio tu psefizmu kojoj, nažalost, nedostaju veliki ulomci. Psefizma je nadopunjena fragmentima nađenim na istom nalazištu. Natpis kaže da je Issa poslala koloniste i da je odlučila da svaki poslanik dobije komad zemlje u gradu i van grada, zatim slijedi popis doseljenika. Po imenima su sva imena Dorska, neka bi mogla biti Sicilska pa pretpostavljamo da je Issa sama osnovala koloniju ali ipak u dosluhu sa Dorskim polisima. Psefizma je pronađena u Lumbardi gdje nema ostataka Grčke arhitekture a pretpostavljamo da psefizma nije donešena izdaleka. To je područje i dalje bilo bitno jer se ovuda prolazilo na putu sa juga prema sjeveru i obrnuto sa Pelješca prema Visu i

Hvaru. Moguća lokacija je na nekoj od obližnjih rtova, na popisu u psefizmi ima cca 200tinjak ljudi što pomnoženo sa 4 ( žene i djeca ) daje 800 ljudi. To je razmjerno mala zajednica ali dovoljno velika da mora imati izvor hrane. Nažalost, zbog nedostatka dokaza to ne možemo znati. Možda je nastupio sličan problem tj. neuspjela kolonizacija kao i sa Korkyrom Melainom. Prijevod psefizme kaže da su za vrijeme hijeromnamona praxidama ( to je datacija tj. to se dogodilo one godine kad je hijeromnamon bio praxidam - neka vrsta svećenika ) Isejci u dogovoru sa Pilom i Dazom, a što su tipična Ilirska imena, sklapaju ugovor, to znači da su od Ilira otkupili zemlju za osnivanje kolonije i da su sa Ilirima bili u dobrim odnosima. Spominje se mjesec mahaneja ( neznamo koji je to mjesec ). U psefizmi se dalje navodi koliko se zemlje dijeli onima koji su prvi došli tj. osnivačima koji su obzidali grad. Oni dobivaju zemlju u gradu i 3

pletrona kvalitetne zemlje van grada. Pletron je površina zemlje od 10 000 četvornih stopa što odgovara otprilike 900 m2. Issa je osim Lumbarde osnovala dvije svoje naseobine koje nisu dobile status kolonije a to su Tragurion ( Trogir ) i Epetion ( Stobreč ). Ne daje im prava slobodnoga grada nego su to trgovački punktovi u kojima Isejci vjerovatno žive samo dio godine. Oni koji žive kao trgovci u Traguriju, kao i

Epetini, su stanovnici Isse, politički oni pripadaju Visu. Te dvije trgovačke naseobine su osnovane da Isejski trgovci budu u praktičnijem kontaktu sa zaleđem. Trogir ima jedan trgovački put preko brda prema Drnišu a Epetion ima komunikaciju prema Sinju, tim se putovima moglo putovati i tuda su se spuštali trgovci do mora. Najpoznatiji Trogirski spomenik je reljef sa likom Grčkog boga Kairosa koji je na neki način postao simbol Trogira. Kairos je božanstvo sretnoga trenutka, imao je jak čuperak na čelu i obrijano tjeme, moraš ga uhvatiti u sretnom trenutku tj. dok vidiš čuperak, kad se okrene je kasno. Kaštelanski je zaljev važno područje u kojem Delmati žive u to vrijeme ili se tek spremaju spustiti. Grci sa njima komuniciraju ali sa rubnim i dobro zaštićenim naseljima kakva su Tragurion i Epetion. Između njih tj. u sredini se nalazi Salona koja je Delmatsko naselje na gradini i očito centar autohtonog stanovništva. Sa njima Grci trguju i komuniciraju uz njihovu dozvolu. Kasnije rimljani tu osnivaju grad – Salona koji postaje najveći grad na Jadranu, postavljaju i svoju parcelaciju koju su naučili od Grka, promijenili su sustav pa umjesto pravokutnika nastaju pravi kvadrati - 710 X 710 metara.